kardosdrur/scandi-wiki huggingface dataset:
Chandra Bahadur Dangi

Chandra Bahadur Dangi (født 30. november 1939 i Rhimkholi,  Dang District, Nepal, død 4. september 2015 i Pago Pago, Amerikansk Samoa) var en nepalesisk mand, der med sin højde på 54,6 cm ifølge Guinness Rekordbog var det lavest målte voksne menneske nogensinde. Han fik tildelt rekorden i 2012, da man fandt ud af, at han var 5,3 cm kortere end Junrey Balawing fra Filippinerne, der var det hidtil lavest registrerede menneske.

Dangi, der blev forældreløs som 12-årig, blev født i landsbyen Rhimkholi i Dang District sydvest for hovedstaden Katmandu i Nepal og har boet der hele sit liv. Han forlod ikke sin fødeegn før turen til Katmandu i forbindelse med kåringen som verdens laveste menneske i 2012. Efter sine forældres død blev han vist frem, så hans slægtninge kunne tjene penge på ham.

Han boede i landsbyen Rhimkholi sammen med sine fem brødre, hvor han levede af at væve traditionelle nepalesiske beklædningsgenstande, da en person, der var i gang med at skære tømmer, så ham. Herefter kontaktede denne de lokale medier. Årsagen til hans højde er aldrig blevet undersøgt, og han har aldrig været tilset af en læge.

Dangi var nummer syv ud af en søskendeflok på otte, hvoraf han havde fem brødre og to søstre. Tre af hans brødre var under 121 cm, mens resten af hans søskende var af gennemsnitlig højde.

Referencer 

Verdensrekordindehavere
Personer fra Nepal
Hans Olaus Djurhuus

Hans Olaus Djurhuus (født 1822 i Thorshavn, død 1866 smst.), var en færøsk kongsbonde og politiker, der var medlem af Lagtinget.

Djurhuus var bror til Andreas Djurhuus og Johan Christian Djurhuus.

Referencer 
 Løgtingið 150 – Hátíðarrit , bind 2 (2002), s. 271–272. 

Lagtingsmedlemmer fra Færøerne
Landmænd fra Færøerne
Personer fra Thorshavn
Annika Smith

Annika Smith (født 11. juli 1976 i Glostrup) er en dansk politiker og meningsdanner. Hun er medlem af Socialistisk folkeparti (SF) og blev valgt til Borgerrepræsentationen Københavns Kommune for partiet ved kommunalvalget i 2017. Her er hun nu medlem af Socialudvalget.

Politik og virke 
Annika Smith er uddannet sociolog fra Aalborg Universitet og har i sin tid i SF haft flere tillidsposter og siddet i det ledende organ, Landsledelsen. I november-december 2013 sad hun i Folketinget som stedfortræder for Villy Søvndal. Smith var kendt som en markant profil, da hun f.eks. sammen med Villy Søvndal tilbage i 2007 skrev en fælles kronik, der slog et slag for at skrive tortur ud af den danske straffelov. Smith har været ansat som rådgiver i FN og EU og er i dag chefkonsulent i Udenrigsministeriet indenfor området Arktis og Nordamerika. Hun er fast klummeskribent for Jyllands-Posten. 

Annika Smith er født i Glostrup, men har haft sin tidlige barndom på Færøerne, indtil hun flyttede til Danmark som 8-årig.

Referencer

Eksterne henvisninger 
Annika Smith. Officiel politisk hjemmeside.

Tidligere folketingsmedlemmer fra SF
Personer fra Glostrup
Hove (Smørum Sogn)

Hove en mindre landsby beliggende i Egedal Kommune under Region Hovedstaden i Nordsjælland mellem Veksø, Herringløse og Smørum. Bebyggelse i Hove er centreret omkring Hove Bygade, Hove Møllevej og Overdrevsvej. Byen har et gadekær og en flot gravhøj ved navn Buehøj, som også giver navn til møbelforrretningen Buehøjgård møbler som har eksisteret i mere end 50 år. Hove er måske mest kendt for Hove-senderen, en 320 meter høj radio/tv mast syd for byen, der blev opført i 1987 i forbindelse med etableringen af sendenettet for TV2. Nord for Hove ligger Hovegård transformerstation, der er planlagt udvidet i 2016 med en investering på 60 Millioner kr.

Historie 
Navnet Hove er en afledning af Hov i betydningen "forhøjning".

Hove landsby bestod i 1682 af 5 gårde og 4 huse uden jord. Det samlede dyrkede areal udgjorde 368,9 tønder land skyldsat til 87,91 tønder hartkorn. Dyrkningsformen var trevangsbrug.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Kristian Hald: Vore Stednavne; Udgivet af Udvalget for Folkeoplysningens Fremme. C. E. Gads Forlag, København 1950.
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Lokaliteter i Egedal Kommune
Polens Folkeparti

Polskie Stronnictwo Ludowe (Det polske folkeparti, PSL) er et politisk parti i Polen. Partiet lægger vægt på nationale og kristne spørgsmål og regner sig som et agrarparti. I 2004 havde partiet omkring 120.000 medlemmer. De fik ved Polens parlamentsvalg 2019 30 medlemmer i det polske parlament Sejm.

PSL er efterfølgerpartiet til det regimetro bondepartiet ZSL fra Folkerepublikkens dage. ZSL valgte efter Solidaritets valgsejer ved parlamentsvalget i 1989 at støtte Solidaritet. I 1990 fulgte de kommunistpartiets eksempel og genetablerede sig som et nyt parti. Man valgte at knytte sig til agrartraditionen fra før 1990 og tog det traditionsrige navn PSL. Dette navn nød stor anseelse, da PSL efter 2. Verdenskrig havde gjort alt de kunne for at hindre, at kommunisterne tog al magt i Polen, men måtte give op, da formanden blev tvunget i landflygtighed. Navnet PSL har dybe historiske rødder tilbage til bondebevægelsen i 1800-tallet. PSL sendte parlamentsmedlemmer til det østrigske Rigsråd fra den del af Galicien, som blev kontrolleret af Østrig-Ungarn.

Søsterpartier i Norden 
 Norge: Senterpartiet
 Island: Framsóknarflokkurinn
 Sverige: Centerpartiet
 Finland: Centern og Svenska Folkpartiet
 Åland: Centern

Referencer

Eksterne henvisninger 

 

Folkeparti
Kristendemokratiske partier
Etableret i 1990
I soliti ignoti

I soliti ignoti er en italiensk film fra 1958 instrueret af Mario Monicelli.

Medvirkende 
Vittorio Gassman: Giuseppe Marchetti
Marcello Mastroianni: Tiberio Braschi
Renato Salvatori: Mario Angeletti
Totò: Dante Cruciani
Claudia Cardinale: Carmelina Nicosia
Tiberio Murgia: Michele Nicosia
Memmo Carotenuto: Cosimo Proietti
Carlo Pisacane: Pierluigi Capannelle
Carla Gravina: Nicoletta

Eksterne henvisninger 
 

Film fra 1958
Bodilprisen for bedste ikke-amerikanske film
Dramafilm fra Italien
Naturmælk (mejeri)

Naturmælk a.m.b.a. er et dansk økologisk andelsmejeri. 

Andelsselskabet blev etableret i 1994 med hjemsted i Broderup Mejeri i landsbyen Broderup ved Tinglev. Mejeriselskabet blev stiftet på initiativ af en gruppe økologiske mælkeproducenter, der købte Broderup Mejeri. Broderup Mejeri, i den oprindelige form, blev bygget tilbage i 1887.

Naturmælk har i alt 33 andelshavere, som alle producerer økologisk mælk til mejeriet. Andelshaverne driver økologisk landbrug i Sønderjylland og Sydvestjylland og Fyn. Enkelte af andelshaverne driver biodynamisk landbrug.

Naturmælk leverer primært til det danske marked, men har en begrænset eksport.

Virksomhedens produkter omfatter et bredt udvalg af økologiske mejeriprodukter, her i blandt konsummælk, smør og ost. Naturmælk har vundet mange priser igennem årene bl.a. i 2007 Mejeribrugets Gourmetpris for deres høost,  i 2013 biodynamisk hø-mælk og i både 2017 og 2018 med jersey hømælk. Desuden er der også igennem årene vundet internationale priser.

I 2017 overtog Naturmælk Øllingegaard Mejeri i Skævinge, Nordsjælland, der  også er en af de gamle økologiske pionerer indenfor mejeribranchen. Her produceres der også udelukkende økologisk mejeriprodukter, primært til det sjællandske marked.

Ekstern henvisning 

Andelsselskaber i Danmark
Mejerier i Danmark
Etableret i 1994
Aabenraa Kommune
Ahlefeld-Bistensee

Ahlefeld-Bistensee er en kommune og en by i det nordlige Tyskland, beliggende i Amt Hüttener Berge i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Kommunen blev oprettet 1. marts 2008, da de indtil da selvstændige kommuner Ahlefeld og Bistensee fusionerede til kommunen Ahlefeld-Bistensee.

Geografi 
Ahlefeld-Bistensee ligger mellem Rendsborg og Egernførde ved Bistensee.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Det Gamle Slot (Beograd)

Det Gamle Slot (; Stari Dvor) er et tidligere kongeslot i det centrale Beograd i Serbien. Slottet ligger på hjørnet af Kralja Milana og Dragoslava Jovanovića gaderne, overfor Det Nye Slot (Novi Dvor). Det var residens for de serbiske konger af Obrenović-dynastiet. I dag fungerer bygningen som sæde for Beograds byråd.

Historie

Slottet blev opført mellem 1882 og 1884 efter tegninger af arkitekten Aleksandar Bugarski i 1800-tallets akademiske stil. Intentionen var at opføre et slot, der kunne overgå alle tidligere serbiske herskeres residenser.

Se også
 Serbien
 Beograd

Beograd
Slotte i Serbien
Det Gamle Slot

Det Gamle Slot kan henvise til flere artikler:

 Det Gamle Slot (Athen) () – et tidligere kongeslot i Athen i Grækenland
 Det Gamle Slot (Beograd) () – et tidligere kongeslot i Beograd i Serbien
 Eski Saray () – et tidligere slot i Istanbul i Tyrkiet
 Det Gamle Slot (Stuttgart) () – et tidligere kongeslot i Stuttgart i Tyskland

Se også 
 Det Nye Slot
Nokia 2760

Nokia 2760 er en klapbar mobiltelefon, introduceret af Nokia i 2007 og fremstillet i Ungarn.

Referencer 

2760
Ordrup (Odsherred)

Ordrup er en lille by i Odsherred, nær Fårevejle Kirkeby.

Bøger 
 Ordrup og Kårup byer i Fårevejle sogn : bidrag til deres historie

Eksterne links 
 Ordup Bylaug kontaktinformation
 Ordrup og Kårup - Odsherred Lokalarkiv
 Ordrup - Odsherred Wiki har en række artikler om Ordrup og bygningerne i Ordrup

Byer i Odsherred Kommune
Melisa Sözen

Melisa Sözen (født Ayşe Melisa Sözen 6. juli 1985 i Istanbul, Tyrkiet) er en tyrkisk skuespiller. Med filmen Vintersøvn fra 2014 (Den Gyldne Palme 2014) kom der gang i Melisa Sözens karriere.

Udvalgt filmografi 
 Bana Şans Dile - 2001
 Içerideki - 2002
 Okul - 2004
 Cenneti Beklerken - 2006
 Eve giden yol 1914 - 2006
 Kabuslar evi - Seni beklerken - 2006
 Av Mevsimi - 2011
 Pazarları Hiç Sevmem - 2012
 Vintersøvn (Kış Uykusu) - 2014
 Bir Varmış Bir Yokmuş - 2015

Eksterne henvisninger 
 

Skuespillere fra Tyrkiet
Personer fra Istanbul
Borgstedt

Borgstedt (dansk: Borgsted) er en kommune og en by i det nordlige Tyskland, beliggende i Amt Hüttener Berge i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Borgstedt ligger 5 km nordøst for Rendsborg ved nordbredden af Kielerkanalen.

I kommunen ligger landsbyerne Lehmbek, Diekshof og Borgstedtfelde.

Motorvejen A 7 og Bundesstraße 203 går gennem kommunen.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Borgsted (flertydig)

Stednavnet Borgsted han henvise til flere steder:
 Borgsted Banke, et voldsted ved vestsiden af Lillebælt
 Borgsted, er en bebyggelse og et voldsted i Fanefjord Sogn på Møn
 Borgsted er det danske navn for byen og Borgstedt i i Amt Hüttener Berge i den østlige del af Kreis Rendsborg-Egernførde, i den centrale del af den tyske delstat Slesvig-Holsten.
Benedikte Maria Mouritsen

Benedikte Maria Mouritsen egentlig Benedikte Maria Hedegaard Mouritsen (født 17. februar 1995) er en dansk skuespiller, som medvirkede i den anden generation af Min søsters børn 1-3. Endvidere en rolle i en serie kortfilm fra 2003, samt et antal tv-optrædener i perioden 2002 – 2004 (fortrinsvis i børnefjernsyn).

Benedikte Mouritsen studerer medievidenskab på Syddansk Universitet og arbejder som Junior projektleder hos WElearn A/S.

Filmografi 
 Min søsters børn (2001) som Pusle
 Min søsters børn i sneen (2002) som Pusle
 Bella, Boris og Berta [kortfilmsserie] (2003) som Bella
 Min søsters børn i Ægypten (2004) som Pusle

Referencer

Eksterne henvisninger 
 
 "Benedikte" (Film i Glostrup Bio Nr 45, 2009)

Børneskuespillere fra Danmark
Forsvarets Medalje for International Tjeneste 1948-2009

Forsvarets Medalje for International Tjeneste 1948-2009 blev indstiftet i 2015 som en anerkendelse af civilt og militært personel i Forsvaret, der har forrettet tjeneste i en international mission i perioden 1948-2009. I alt er cirka 30.000 personer berettiget til medaljen der blev uddelt i perioden 2015-2016.

Baggrunden for medaljen var en manglende Dansk anerkendelse til det udsendte personel for at have deltaget i en international mission fra 1948 frem til 2009 hvor man indstiftede Forsvarets medalje for International Tjeneste.

Medaljen er rund, lavet af forsølvet messing og er udformet med rigsvåbnets tre kronede løver ledsaget af ni hjerter. På bagsiden af medaljen er indgraveret teksten "UDSENDT FOR DANMARK 1948-2009". Medaljens krydsbånd er rødt med tre brede hvide striber.

Nævneværdige modtagere. 
 Kaptajn Lars Hawaleschka Madsen, som blandt andet var en af forkæmperne for indstiftelsen af medaljen. I perioden 2009-2012  forsøgte han at sikre, at alle udsendte blev anerkendt med en Dansk medalje uanset hvornår de har været udsendt for Danmark. Først i 2013 da han samarbejdede med tidligere Udenrigsminister Lene Espersen og Danmarks Internationale Veteranorganisation - De Blå Baretter, fik de hele blå blok med til en ændring af forsvarsforliget, hvorved mere end 30 millioner danske kroner blev tildelt yderligere til veteranpolitikken. I dette beløb indgik den nye anerkendelse af samtilige danske veteraner.

Referencer

Eksterne henvisninger 
 forsvaret.dk: Forsvarets medalje for international tjeneste 1948-2009 
 Ny medalje til udsendte i international tjeneste før 2010

Ordener, dekorationer og medaljer fra Danmark
Danmarks militær
Etableret i 2015
Mejeri

Et mejeri (før i tiden til tider også kaldet et mælkeri) er en virksomhed eller en fabrik hvor mælk, primært komælk, men også fåremælk og gedemælk, forarbejdes til mejeriprodukter som ost, yoghurt, ymer, smør og drikkemælk, som sælges til grossister og forbrugere. Til fødevareindustrien produceres også valle og mælkeproteinet kasein. 

Alle mejerier i EU har et entydigt mejerinummer som skal skrives på alle dets produkter.

Forarbejdningen

Drikkemælk 
Den indkomne mælk har et naturligt fedtindhold på omkring lidt over fire pct. og den bliver derfor skilt i skummetmælk og fløde i en centrifuge. Herefter kan de blandes sammen så deres fedtindhold passer til en af de producerede mælketyper. Hvis der ikke er tale om økologisk mælk, homogeniseres mælken herefter, hvorved fedtklumper undgås. Inden mælken til sidst tappes, bliver den pasteuriseret eller i nogle tilfælde UHT-behandlet.

Mejerier i Danmark 
Danmarks historie er præget af mange mindre mejerier i Danmark, en lang række af dem har rødder i andelsbevægelsen. Arkitekten Erik V. Lind var den i Danmark der har tegnet fleste mejerier 342 i alt og dertil to på Island.
Danmarks suverænt største mejeri er andelsmejerikoncernen Arla Foods, som også er verdens 6. største mejerikoncern.

Noter

Eksterne henvisninger 
Nordisk Familjebok, bind 17 (1912), sp. 1493-1495; opslag: Mejeri
Svenskt lantbrukslexikon (1941), s. 636-638; opslag: Mejeri, Mejeriavfall, Mejerihandtering
Ahmad Shah Qajar

Ahmad Shah Mirza eller Ahmad Schah Kadschar, (født 31. januar 1897 i Tabriz – død 21. februar 1930 i Neuilly-sur-Seine i Frankrig), var Persiens (Irans) shah i 1909–1925.

Ahmad Shah Mirza efterfulgte i 1909 sin far Mohammad-Ali Shah Qajar som regent i Persien. 

1923 blev han styrtet fra magten af general Reza Pahlavi. 1925 blev han afsat formelt. Derefter blev Reza Pahlavi blev den nye shah under navnet Reza Shah.

Kilder 
 Svensk uppslagsbok, Malmö 1932

Monarker der har abdiceret
Irans Regenter
Aberdeen Angus

Aberdeen Angus eller Angus kvæg er en kødkvægsrace. Den er fremavlet fra kvæg fra kommunerne Aberdeenshire og Angus i Skotland.

Anguskvæg er naturligt hornløse og enten sorte eller røde, yveret kan være hvidt. Den oprindelige farve er sort, men i nyere tid er den røde farve opstået. I Storbritannien defineres de som samme besætning, men i USA skelnes mellem Red Angus og Black Angus. Black Angus er den mest udbredte kødkvægsrace i USA med 324.266 kvæg i 2005. I 2014 navngav den britiske kvægbevægelse Angus som Storbritanniens mest populære indfødte kødkvægsrace og den næstmest populære kødkvægsrace efter Limousine kvæg. Kvægracens popularitet skyldes bl.a. at racen er sund og robust. Desuden er angus-kød kendt for sin fedtmarmorering, der gør det særligt smagfuldt.

Kilder 

Kvægracer
Kødkvæg
Charlemagne: The Omens of Death

Charlemagne: The Omens of Death er det fjerde og sidste studiealbum af den engelske skuespiller og heavy metalsanger Christopher Lee. Det blev udgivet d. 27. maj 2013. Det er opfølgeren til albummet Charlemagne: By the Sword and the Cross (2010). Musikken blev arrangeret af Judas Priests Richie Faulkner, og den prominente guatemalanske guitarist og World Guitar Idol Champion Hedras Ramos på guitar samt hans far på bas.

På sin 90 års fødselsdag annoncerede Lee udgivelsen af den første single "Let Legend Mark Me as the King" og tilkendegav sin overgang til fuldblods heavy metal, efter tidligere at have spillet symfonisk metal på sine tidligere albums. Han var den ældste heavy metal kunstner i historien. Han blev akkompagneret af tenoren Vincent Ricciardi, der også medvirkede på Charlemagne: By the Sword and the Cross.

Spor

Personel

Vokaler 
 Christopher Lee – Karl den Store (Spøgelse)
 Vincent Ricciardi – Karl den Store (Ung)
 Phil S.P – Pipin den Lille
 Mauro Conti – Pave Hadrian
 Lydia Salnikova – Hildegard
 Gordon Tittsworth – Roland
 Aaron Cloutier – Grev Lupo
 Daniel Vasconcelos – Oliver

Musikere 
 Hedras Ramos Jr. – guitar, komposition ("The Devil's Advocate", "The Ultimate Sacrifice")  
 Hedras Ramos Sr. – basguitar
 Ollie Usiskin – trommer

Produktion 
 Richie Faulkner – arrangement

Referencer

Eksterne henvisninger 

Album fra 2013
Christopher Lee albums
Dødsmetalalbum
Konceptalbum
Brekendorf

Brekendorf (plattysk Brekendörp, dansk Brekentorp) er en kommune og en by i det nordlige Tyskland, beliggende i Amt Hüttener Berge i den østlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Brekendorf ligger omkring elleve kilometer syd for Slesvig og femten kilometer nord for Rendsborg i Hyttenbjergene ved motorvejen A7, (Abfahrt Owschlag/Brekendorf/Kropp).

Scheelsberg, der er dannet i istiden, er med 106 moh. den højeste bakke i Sydslesvig. Bakken er på grund af sjælden vegetation, beskyttet som Naturdenkmal.

I kommunen ligger Rammsee der er dannet som et dødishul i istiden. Området er meget stenrigt, og har forsynet anlægget af Kielerkanalen og Hindenburgdæmningen (der forbinder øen Sild med fastlandet) med sten.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Clémentine af Orléans

Prinsesse Clémentine af Bourbon-Orléans () (født 6. marts 1817 i Neuilly-sur-Seine,  død 16. februar 1907 i Wien) var prinsesse af Sachsen-Coburg og Gotha. Hun var datter af kong Ludvig-Filip af Frankrig, og hun blev mor til kong Ferdinand 1. af Bulgarien.

Familie 
Prinsesse Clémentine var gift med prins August Ludvig af Sachsen-Coburg og Gotha (1818 – 1881). De fik fire børn:
 Philip af Sachsen-Coburg og Gotha (1844-1921); gift i Bryssel i 1875 med Louise Marie af Belgien (1858-1924). Louise Marie var datter af kong Leopold 2. af Belgien. Philip og Louise Marie blev skilte i 1906.
 Ludvig August af Sachsen-Coburg og Gotha (1845-1907); gift i Rio de Janeiro 1864 med Leopoldina af Brasilien (1847-1871). Leopoldina var den yngste datter af kejser Pedro 2. af Brasilien.
 Clotilde af Sachsen-Coburg og Gotha (1846-1927); gift i Coburg i 1864 med Josef Karl af Østrig-Ungarn (1833-1905). Josef Karl var søn af Ungarns regent (palatin) Josef af Østrig og sønnesøn af kejser Leopold 2. af det Tysk-romerske rige.
 Amalie (1848-1894); gift 1875 med Maximilian , hertug i Bayern (1849-1893). Maximilian var bror til kejserinde Elisabeth af Østrig-Ungarn.
 Ferdinand 1. af Bulgarien (1861-1948), fyrste af Bulgarien fra 1887 og konge i 1908-1918.

Referencer 

Huset Sachsen-Coburg-Gotha
Huset Bourbon-Orléans
Johan H. Danbjørg

Johan Hendrik Danbjørg (født 9. november 1896 i Porkeri, død 23. juli 1968 i Porkeri) var en færøsk lærer og politiker (JF).

Han tog lærereksamen fra Føroya Læraraskúli i 1917, og underviste i Sumbiar sókn 1917–1919, i Rituvík og på Glyvrar 1919–1920, og i Porkeri 1920–1968. Danbjørg var valgt til Lagtinget fra Suðuroy 1936–1945 og fra 1950 til sin død i 1968, og var lagtingsformand 1940–1943. Finnbogi Ísakson omtalte Danbjørg som et lagtingsmedlem af "den gamle skole" med klare synspunkter om, hvordan man skulle klæde og te sig i Lagtinget.

Referencer 
 Løgtingið 150 – Hátíðarrit, bind 2 (2002), s. 151 og 266. (PDF )

Lærere fra Færøerne
Politikere fra Javnaðarflokkurin
Personer fra Suderø
Lagtingsformænd på Færøerne
Lagtingsmedlemmer fra Færøerne
Agnar Nielsen

Aksel Agnar Aagaard Nielsen (født 6. november 1928 i Vestmanna, død 3. maj 2020) var en færøsk skibsbygger, skibsreder, dykker og politiker (SB). Han blev uddannet skibsbygger fra 1949 og var direktør ved rederiet i Vestmanna 1972–1981. Nielsen var indvalgt i Lagtinget fra Norðurstreymoy 1970–1990 og var lagtingsformænd 1978–1979 og 1989–1990.

Litteratur 
Løgtingið 150 – Hátíðarrit, bind 2 (2002), s. 323–324. (PDF )

Kildeangivelser 

Skibsredere fra Danmark
Skibsbyggere fra Danmark
Lagtingsmedlemmer fra Færøerne
Lagtingsformænd på Færøerne
Personer fra Strømø
Jørgen Thomsen (politiker)

Jørgen Thomsen (født 26. februar 1927 i Syðrugøta, død 15. maj 1995) var en færøsk sømand, mekaniker og politiker (JF).

Han var uddannet mekaniker, men var sømand i flere år før han blev teknisk leder ved Nordafar A/S på Grønland 1959–1964. Han var derefter arbejdsformand ved skibsværftet i Skála 1965–1979. Thomsen var kommunalbestyrelsesmedlem i Skála kommuna 1958–1962 og 1966–1970, valgt til Lagtinget fra Eysturoy 1978–1994, næstformand i Javnaðarflokkurin i 1980erne og lagtingsformand 1990–1991.

Referencer 
 Løgtingið 150 – Hátíðarrit, bind 2, s. 354. (PDF )

Politikere fra Javnaðarflokkurin
Søfolk fra Færøerne
Mekanikere fra Danmark
Lagtingsmedlemmer fra Færøerne
Lagtingsformænd på Færøerne
Personer fra Østerø
Storm (efternavn)

Storm er et efternavn af angelsaksisk eller oldnordisk oprindelse og mest udbredt i England, Nordtyskland, Holland og Skandinavien.

Kendte personer med efternavnet 

 Bo Storm (født 1987), dansk fodboldspiller
 Devon Storm (født 1974), ringnavn på amerikansk professionel fribryder Christopher Ford
 Edvard Storm (1749–1794), norsk digter og skolemand
 Emy Storm (1925–2014), svensk skuespillerinde
 Esben Storm (1950–2011), dansk-australske skuespiller, manuskriptforfatter, tv-producent og instruktør
 Frederik Storm (født 1989), dansk ishockeyspiller
 Gustav Storm (1845–1903), norsk historiker
 Johan Storm (1836–1920), norsk sprogforsker
 Lance Storm (født 1969), ringnavn på canadisk professionel fribryder Lance Evers
 Morten Storm (født 1976), tidligere dansk agent for Politiets Efterretningstjeneste (PET)
 Olaf Storm (1894–1931), dansk skuespiller på det tyske stumfilm
 Peter Storm (født 1953), fødenavn af svensk skuespiller Peter Stormare
 Susanne Storm (født 1970), dansk skuespillerinde
 Theodor Storm (1817–1888), tysk forfatter
 Tom Storm (født 1965), svensk snooker-spiller
 Torben Storm (født 1946), dansk fodboldtræner

Kildehenvisninger 

Danske efternavne
Nedertyske efternavne
Nederlandske efternavne
Norske efternavne